钦定古今图书集成/明伦汇编/氏族典/第258卷 > 王球
## 钦定古今图书集成/明伦汇编/氏族典/第258卷 > 王球

按《宋书王球传》：“球字倩玉，琅邪临沂人，太常惠从父
弟也。父谧，司徒。球少与惠齐名，除琅邪王大司马行
参军，转主簿。高祖受命，为太子中舍人，以疾去职。元
嘉四年，起为义兴太守，徙太子右卫率，入为侍中，迁
吏部尚书。铨衡有序，朝野称之。兄子履，深结刘湛，委
诚彭城王义康，与刘斌、孔引季等并有异志，球每训”
厉不纳，太祖甚衔之。及湛诛之夕，履徒跣告球，球曰“常日语汝何如？”履怖惧不得答，球徐曰：“阿父在，汝亦
何忧。”上以球故，履得免死，废于家。十七年，球复为太
子詹事大夫，未拜，会殷景仁卒，因除尚书仆射。十八
年卒。无子，从孙奂为后。大明末，吴兴太守。